Tenisul este un sport în cadrul căruia echipamentul ocupă un loc foarte important. Reglajul racordajului poate influența întreaga evoluție a meciului. Tensiunea reprezintă forța cu care sunt strânse corzile rachetei și se măsoară în kilograme/forță. În general, aceasta este cuprinsă între 23 și 27 kg/f, iar majoritatea producătorilor de rachete inscripționează pe mâner parametrii minimi și maximi de tensiune recomandați. Când tensiunea este mare, controlul crește, dar când tensiunea este mai mică capeți mai multă forță în lovitură. De cele mai multe ori începatorilor li se recomandă o tensiune de racordare mai mică, în contrast cu jucătorii de nivel avansat.